Våpenrulle

Våpenrulle eller våpenbok (engelsk og fransk: Armorial – på engelsk også: Roll of arms) er et manuskript, en bok eller lignende som gjengir blasoneringer (heraldiske beskrivelser) og/eller avbildninger av våpenskjold.

Manuskripter av denne typen kjennes allerede fra 1200-tallet og er bevart i avskrifter i Frankrike, England og Tyskland. Fra 1800-tallet er flere av disse blitt utgitt som bøker, til dels i faksimile, og fagkyndig kommentert, særlig med identifikasjon av personer og slektsnavn.

Våpenrullene kan være laget i anledning av en turnering, et slag i krig og lignende, eller som herolders (heraldiske fagmenns) profesjonelle opptegnelser til eget bruk og/eller til presentasjon for fyrster og andre. I sistnevnte type våpenruller er det flere som har med våpenskjold fra mange land og i tillegg en del fantasivåpen fra historiske eller oppdiktede personer.

Våpentegningene er gjerne fargelagte og i høy kvalitet. De gjengir  imidlertid normaliserte versjoner av våpnene, og de er ikke direkte avbildninger av hvordan de omtalte personer selv brukte sine våpen. Våpenrullene kan være viktige kilder til informasjon om farger (tinkturer) i våpenskjold som ellers kjennes bare fra ensfargede segl, eller der fargene først er kjent fra senere tid.

Det er ikke bevart skandinaviske våpenruller fra middelalderen, men skandinaviske kongers og enkelte andre stormenns våpen er gjengitt i flere utenlandske våpenruller. Det finnes imidlertid fra 1600-tallet også skandinaviske opptegnelser og våpenboklignende manuskripter med våpentegninger, til dels beskrivelser og persondata.
Norske former for våpenbøker er dansken Rostgaards våpenbok innsamlet i Norge av studenten Ole Nysted ("Døve Ole"), og våpenboken etter lagmann Nicolas Bergh fra 1712. Det finnes også våpenbøker nedtegnet av Lisbet Bryske og andre danske adelsdamer, som inneholder flere norske person- og slektsvåpen i farger, til dels fra før 1500.

Fra nyere tid finnes en mengde trykte våpenbøker fra mange europeiske land. De har våpenskjold samlet etter forskjellige kriterier, særlig etter geografiske områder. I Sverige utgis for tiden skandinaviske våpen i verket "Skandinavisk Vapenrulla" som kommer i hefter, under en fagkyndig redaksjon. Heftene gjengir våpenavbildninger i farger, blasoneringer og slekts-/persondata. Våpnene er bl.a. norske og de er for enkeltpersoner, slekter, myndigheter og sammenslutninger.

Litteratur
Norge
 Iver Hirtzholm (død 1693): Insignia quædam virorum illustrium in Norvegia quodam habitantium
 Friderich Rostgaard: «Norske Vaabenbog» fra 1690-årene avfotografert av Tore H. Vigerust i Oslo og København, 1996–2010.
 Friderich Rostgaard: Tore H. Vigerusts transkripsjon av Rostgaards Norske Vaabenbog.
 «Nicolas Berghs våpenbok», datert Moss 16. september 1712, i avskrift med tegninger i Haagen Krog Steffens: Slægten Aall, Christiania 1908, side 76–117
 Hallvard Trætteberg: Norges våbenmerker. Norske by- og adelsvåben, utgitt av Kaffe Hag Oslo 1933 som hefte med våpnene som klistremerker. Tilsvarende hefter utga Kaffe Hag for flere europeiske land i 1930-årene, fortrinnsvis med landskapsvåpen av flere slag.
 Hans Krag: Norsk heraldisk mønstring fra Frederik IV's regjeringstid 1699-1730, Drøbak 1942 - Kristiansand S 1955
 Hans Cappelen: Norske slektsvåpen, Oslo 1969 (2. opplag 1976)
 Hans Cappelen og Knut Johannessen: Norske kommunevåpen, Oslo 1987
 Harald Nissen og Terje Bratberg: Schønings våpenbok – Gamle Norske Adel Efter et gammelt Manuskript Assessor Ifver Hirtzholm tilhørende, Pirforlaget, Trondheim 2013
 Johan Marius Setsaas: «Schønings våpenbok: Til glede og bekymring», Genealogen nr. 2/2014, Oslo 2014, side 45-51
 Hans Cappelen: "Flott våpenbok er oppbevart på Ulefoss hovedgård", Ætt og Annet nr. 96, Grenland Ættehistorielag, Skien 2015, side 16-20
 Hans Cappelen: "Noen norske våpenbøker", Heraldisk Tidsskrift, bind 12 nr. 112, København oktober 2015, side 84-88

Andre skandinaviske land
 Tale Ulfstand: Tale Ulfstands våbenbog avfotografert av Tore H. Vigerust i Oslo og København, 2008–2010.
 Axel Jørgensen Urne: Axel Urnes Vaabenbog 1625 avfotografert av Tore H. Vigerust 2007–2010.
 Birgitte Knudsdatter Seeblad:Birgitte Seeblads norske vaabenbog  avfotografert kopi.
 Lexicon over adelige Familier i Danmark, Norge og Hertugdømmerne, utgitt heftevis fra 1780 av Det kgl danske genealogiske og heraldiske Selskab, København 1813 (siste hefte) - med digitalisert første bind, København 1782–1787, her: Lexicon over adelige Familier i Danmark, Norge og Hertugdømmene (med noen norske slektsvåpen)
 H. Storck: Dansk Vaabenbog, København 1910 (med noen norske slektsvåpen)
 William Christensen: «Nogle Bemærkninger om Slægtebøger, især om Sophie Belows Slægtebog», Personalhistorisk tidsskrift (=PT) 7.rekke IV, København 1920, side 1-50.
 William Christensen: «Nogle Bemærkninger om den historiske Interesse hos den gamle danske Adel», Festskrift til Kristian Erslev, 1927, side 321-338.
 William Christensen: «Nogle Slægtebogs- og Våbenbogs-Undersøgelser», PT 9.rekke II, 1929, side 1-37.
 William Christensen: Lisbet-Bryske-Tekster, PT 9.rekke IV, 1931, side 1-56.
 William Christensen: «Lisbet og Beate Huitfeldt som personalhistoriske Forfattere», PT 9.rekke V, 1932, side 1-20.
 William Christensen: «Vibeke Podebusks slægtebog?», PT 10.rekke I, 1934, side 1-42.
 Sven Tito Achen: «De skandinaviske kongevåbener i Wijnbergen-våbenbogen», Heraldisk Tidsskrift, hefte nr 20 (bind 2), side 441-445, København 1969
 Sven Tito Achen: Danske adelsvåbener, København 1973 
 Jan Raneke og Frithiof Dahlby: Den svenska adelns vapenbok, Stockholm 1967
 Jan Raneke: Bergshammarvapenboken: en medeltidsheraldisk studie, Lomma 1975
 Sven Tito Achen: Danmarks kommunevåbener + Færøernes og Grønlands, København 1982
 Jan Raneke: Svensk adelsheraldik med Klingspors vapenbok, Malmö 1990
 Clara Nevéus: Ny svensk vapenbok. Stockholm 1992
 Jan Raneke: Skåne, Halland, Blekinge: landskapens vapenbilder, Lund 1998
Skandinavisk Vapenrulla

Andre land
 Johann Siebmacher: Grosses und allgemeines Wappenbuch, Nuernberg 1857  
 Bernhard Burke:The general armory of England, Scotland, Ireland, and Wales; comprising a registry of armorial bearings from the earliest to the present time, London 1884
 Johannes B. Rietstap: Armorial général,  Vol. I – II, Gouda 1884-1887
 D. L. Galbraith: Manuel du Blason, Lausanne 1977 (1. utgave 1942 og ny utgave 1977 ved Léon Jéquier), side 72-73 
 Ottfried Neubecker: Heraldik. Kilder, brug, betydning, København 1979 (oversatt og bearbeidet for Skandinavia av Nils G. Bartholdy), side 268-272
 Carl Arvid Klingspor: Baltisches Wappenbuch.

Lenker wikipedia commons
 En rekke våpenruller/våpenbøker (Armorials) fra eldre tid: .
Blant mange:
 Bellenville våpenboken: .
 Bergshammer våpenboken: .
 Gelderns våpenrulle: .
 Iver Hirtzholms våpenbok:  .
 Hyghalmen våpenrulle: .
 Wijnbergen våpenrulle: .

Eksterne lenker
 Iver Hirtzholms våpenbok i Nasjonalbiblioteket Ms.4° 597: Insignia quædam virorum illustrium in Norvegia quodam habitantium.
 Tore Vigerusts nettsider (nettsidene har lister over våpnene og våpeninnehaverne, men ikke avbildninger): Iver Hirtzholms våpenbok 
 Tore Vigerusts nettsider: Ole Bang: En gammel fortegnelse på den norske adel.
 Tore Vigerusts nettsider:Friderich Rostgaards norske våpenbok (Uldall 479, 4o).
 Tore Vigerusts nettsider: En norsk våpenbok fra 1700-tallet.
 Johann Siebmachers Wappenbuch von 1605

Heraldikk